projecte-aina/catalan_government_crawling huggingface dataset:
La classificació de les empreses té vigència indefinida sempre que es mantinguin les condicions i circumstàncies sobre les quals es va obtenir.
No obstant això, per conservar-la, s'ha de declarar que es manté la solvència tècnica i professional abans que finalitzi el termini de tres anys des de l'atorgament o revisió de la classificació empresarial.
L'empresa ha de disposar dels documents que acrediten tot allò que consta a la declaració, amb el compromís de posar-los a disposició de la Secretaria Tècnica de la Junta Consultiva en cas que se sol·licitin.
Aquests documents han de complir els requisits establerts a la normativa vigent i també els que estableixen les instruccions de l'expedient de sol·licitud de classificació.
Revisió d'ofici de la classificació: es pot produir bé perquè no s'ha presentat la declaració responsable, bé perquè la Junta Consultiva ha comprovat que la solvència de l'entitat és insuficient.
D'altra banda, i d'acord amb la normativa vigent en matèria de contractació pública, és causa de prohibició per contractar el fet d'haver incorregut en falsedat en fer la declaració.
Per fer aquesta declaració cal descarregar-se i instal·lar-se l'aplicació executable del mòdul de solvència tècnica.
Aquest programa té el mateix format que el programa de sol·licitud de classificació i, per tant, també us serà útil consultar el Manual d'ajuda.
Un cop introduïdes les dades al programa, s'han d'imprimir el document de la declaració responsable i també les llistes annexes; també s'ha de generar un fitxer que s'ha d'emmagatzemar en un dispositiu de memòria.
Podeu consultar el Manual d'ajuda on trobareu les instruccions per instal·lar el programa executable i descarregar-vos el formulari de sol·licitud.
Un cop comprovada la declaració responsable, i un cop l'Administració ha verificat la suficiència de la solvència, es comunica a l'empresa que compleix el requisit d'acreditació.
La no presentació de la declaració o bé el fet que la Junta Consultiva comprovi que la solvència de l'entitat és insuficient poden donar lloc a l'obertura d'un expedient de revisió d'ofici de les classificacions.
La classificació es pot sol·licitar en qualsevol moment.
Els empresaris classificats poden promoure l' expedient de revisió de les classificacions obtingudes quan millorin les seves condicions de solvència.
Estan obligats a promoure la revisió d'aquest expedient si les condicions experimenten una disminució determinant de la variació de les seves classificacions.
Els expedients de revisió de classificacions es tramiten de la mateixa manera, i amb els mateixos requisits, que els expedients de classificació.
La documentació que s'ha d'adjuntar, escanejada, a la sol·licitud de classificació o de revisió que genera el programa és la següent:
L'objecte social de les persones jurídiques ha d'incloure les activitats dels subgrups en què l'empresa es vol classificar.
En cas que algun dels documents estigui signat electrònicament, cal enviar-ho en format PDF.
Les empreses que han obtingut la classificació empresarial resten inscrites d'ofici en el Registre electrònic d'empreses licitadores de la Generalitat de Catalunya (RELI).
La inscripció recull el detall de les classificacions de l'empresa (grup, subgrup i categoria).
Si voleu ampliar totes aquestes informacions, podeu consultar la Guia sobre la classificació empresarial.
L'1 d'octubre de 2019 s'ha actualitzat la versió del programa executable.
Us recomanem que suprimiu versions anteriors per evitar problemes a l'hora d'instal·lar-lo.
Necessiteu descarregar-vos l' arxiu executable per sol·licitar o revisar la classificació empresarial.
Per fer-ho, consulteu el Manual d'ajuda per instal·lar l'arxiu executable.
Des de l'aplicació podreu accedir a les Instruccions per enviar electrònicament la sol·licitud de classificació o de revisió.
El termini màxim per resoldre és de sis mesos.
Si transcorre aquest termini sense que hi hagi hagut cap resposta expressa, la sol·licitud s'ha d'entrendre estimada per silenci positiu.
Les persones interessades reben la notificació de l'acord de la Comissió de Classificació Empresarial de la Junta Consultiva de Contractació Administrativa.
Contra l'acord de la Comissió es pot interposar un recurs d'alçada davant el conseller o consellera en matèria d'economia.
cap de l'Oficina del Contribuent
a) Rebre i tramitar les queixes o suggeriments formulats per la ciutadania per millorar el funcionament, la forma de prestació o la qualitat dels serveis prestats en l'àmbit del Departament competent en matèria d'economia i finances, per l'Agència Tributària de Catalunya, la Direcció General de Tributs i Joc i la Junta de Finances.
b) Coordinar amb els ens i unitats esmentats, l'elaboració de les respostes a les queixes i suggeriments relacionades directament o indirecta amb els procediments administratius en l'àmbit de l'aplicació i revisió dels tributs i la interpretació de la normativa tributària, i a tal efecte, sol·licitar els informes necessaris per tal d'atendre degudament la queixa o suggeriment.
c) Elaborar i remetre a la ciutadania la resposta a les queixes i suggeriments fetes per ells.
d) Redactar propostes o informes per pròpia iniciativa en relació amb la funció genèrica de defensa del/de la contribuent, prèvia anàlisi de la informació rebuda en la tramitació de les queixes i suggeriments.
Aquests informes són elevats al/a la secretari/ària general del departament competent en matèria d'economia i finances, per tal que les valori i en el seu cas les trameti a l'Agència Tributaria de Catalunya, a la Direcció general de Tributs i Joc i a la Junta de Finances, a l'efecte que adoptin les mesures correctives oportunes.
e) Elaborar una memòria anual en què es recullin les actuacions de l'Oficina, les recomanacions sobre la millora del servei prestat per l'Administració tributària, així com la proposta d'adopció de mesures normatives tendents a garantir la defensa dels drets dels/de les contribuents.
D'aquesta memòria es donarà trasllat al Govern per al seu coneixement mitjançant el conseller del departament competent en matèria d'economia i finances.
Una vegada realitzat aquest tràmit la memòria adquireix el caràcter de pública donant-ne difusió a través de la pàgina web del departament esmentat.
L'Assessoria Jurídica, amb rang orgànic de direcció general, exerceix les funcions d'assessorament, d'acord amb el Decret 57/2002, de 19 de febrer, de modificació del Decret 257/1997, de 30 de setembre, pel qual s'aprova el reglament dels serveis jurídics de l'Administració de la Generalitat de Catalunya que desplega la Llei 7/1996, de 5 de juliol, d'organització dels serveis jurídics de l'Administració de la Generalitat de Catalunya i, en particular, d'acord amb la seva disposició addicional cinquena.
L'Assessoria Jurídica coordina, gestiona i supervisa les iniciatives del Departament incloses en el Sistema d'informació, gestió i tramitació dels documents de govern (SIGOV), així com els processos de gestió de la documentació d'aquestes iniciatives, per tal de garantir el compliment dels terminis i procediments establerts per la Secretaria del Govern en relació amb les sessions del Consell Tècnic i del Govern, sense perjudici de les funcions que en aquestes matèries corresponen a la Direcció de Serveis.
L'Assessoria Jurídica, per delegació del Gabinet Jurídic de la Generalitat de Catalunya, pot exercir les funcions de representació i defensa de la Generalitat de Catalunya en l'àmbit de la jurisdicció economicoadministrativa i la representació i defensa judicial en assumptes relacionats amb el patrimoni de la Generalitat de Catalunya i, en especial, les actuacions necessàries per a la declaració d'hereva intestada a favor de la Generalitat.
D'acord amb la base 14 de l'Annex de la Resolució ECO/1982/2015, de 7 de setembre, i arran dels canvis produïts en l'organigrama de la Generalitat de Catalunya, l'òrgan convocant ha modificat la Resolució 6/2017, d'11 de desembre, per ratificar o designar nous membres de la Comissió de seguiment.
D'acord amb la base 14 de l'Annex de la Resolució ECO/1982/2015, de 7 de setembre, l'òrgan convocant crea una comissió de seguiment integrada per membres de les unitats competents en les matèries afectades per les bases que recull dita Resolució, amb la finalitat d'examinar el compliment dels compromisos assumits pels adjudicataris.
Mitjançant aquest acta es dóna compliment al que s'estableix a la base 7.1 de la Resolució ECO/1982/2015, de 7 de setembre.
Mitjançant aquest anunci es fan públics els detalls de la convocatòria d'acord amb el que s'estableix a la base 7.1 de la Resolució ECO/1982/2015, de 7 de setembre.
Mitjançant aquest anunci es fan públics els requisits mínims per contractar els serveis d'una societat, els quals tenen per objecte analitzar la regularitat de la informació en els termes descrits en la base 5.1.10 de la Resolució ECO/1982/2015, de 7 de setembre.
D'acord amb la base 9.8 de l'Annex de la Resolució ECO/1982/2015, de 7 de setembre, s'informa de les conclusions de l'informe de proposta de Resolució elaborat per la mesa de valoració i elevat a l'òrgan convocant d'aquest concurs.
D'acord amb la base 9.8 de l'Annex de la Resolució ECO/1982/2015, de 7 de setembre, s'informa de les conclusions finals de l'informe de proposta de Resolució elaborat per la mesa de valoració i de les observacions de l'informe de la comissió de seguiment elevat a l'òrgan convocant d'aquest concurs.
Aquesta nota es publica per garantir els principis d'igualtat i transparència en relació amb el concurs.
L'òrgan convocant dóna resposta a les qüestions formulades per les persones interessades en el procediment.
Les revisions de despesa són processos d'escrutini a fons de les despeses de polítiques i programes que tenen per objectiu l'obtenció d'estalvis pressupostaris, mitjançant l'anàlisi de l'estratègia, l'eficiència i efectivitat de la despesa.
L'objectiu d'alliberar recursos (espais fiscals) permet finançar programes, serveis o projectes que siguin més prioritaris o que responguin a noves necessitats socials.
Aquesta obtenció d'espais fiscals és especialment rellevant en un marc d'estabilitat pressupostària i sostenibilitat financera en què les despeses no poden créixer per sobre del creixement de l'economia i on cal buscar el màxim valor social dels recursos públics.
Els processos de revisió de despesa són una pràctica recomanada i esperonada per la Comissió Europea, i que alguns països del nostre entorn ja fa temps que porten a terme.
En la Llei de pressupostos per al 2017, en la disposició addicional segona, es va introduir el mandat per a realitzar processos de revisions de despesa de la Generalitat per al període 2017-2020.
Les resolucions de la Junta exhaureixen la via administrativa.
Es pot interposar recurs contenciós administratiu davant del Tribunal Superior de Justícia de Catalunya.
Termini: Dos mesos a comptar des de l'endemà de la recepció de la resolució.
Fonamentalment la Llei 29/1998, de 13 de juliol, reguladora de la jurisdicció contenciosa administrativa.
Continuació de la suspensió concedida en via economicoadministrativa:
Es preveu que la suspensió produïda en via economicoadministrativa pugui continuar fins a què l'òrgan judicial resolgui sobre la suspensió sol·licitada en dos supòsits:
Jurisprudència d'interès (font: cercador de jurisprudència CENDOJ, Consejo General del Poder Judicial):
Interlocutòria del Tribunal Suprem, DE 26 de setembre de 2013, ATS 9305/2013
Legitimats en les reclamacions economicoadministratives: Persones aptes per ser part de determinat procediment economicoadministratiu
No legitimats en les reclamacions economicoadministratives:
Quan s'actua mitjançant representant cal acreditar la representació.
Ara bé, es té per acreditada la representació voluntària quan aquesta hagués estat admesa per l'Administració Tributària en el procediment en què es va dictar l'acte impugnat.
• Revisió de l'acte reclamat per l'òrgan que ha dictat l'acte administratiu dins del termini d'1 mes de remissió de l'expedient:
Si l'escrit d'interposició conté les al·legacions de la persona reclamant i, sempre i quan no s'hagués presentat prèviament recurs de reposició, l'òrgan administratiu que ha dictat l'acte reclamat podrà anul·lar-lo totalment o parcialment.
En aquest cas es remetrà al tribunal (Junta de Finances) el nou acte dictat juntament amb l'escrit d'interposició.
L'escrit d'interposició de la reclamació economicoadministrativa s'ha d'adreçar a l'òrgan que hagi dictat l'acte recorregut qui, en el termini d'1 mes, ho remetrà al Tribunal competent amb l'expedient administratiu, i si ho considera convenient podrà afegir un informe..
En el cas de reclamacions relatives a retencions, ingressos a compte, repercussions, obligació d'expedir i lliurar factura o relacions entre substitut i contribuent, el tribunal notificarà la interposició de la reclamació a la persona recorreguda per tal que comparegui.
Les resolucions de les reclamacions economicoadministratives exhaureixen la via administrativa.
Es pot interposar recurs contenciós administratiu davant del Tribunal Superior de Justícia de Catalunya, en un termini de dos mesos a comptar des de l'endemà de la seva recepció o qualsevol altre recurs que s'estimi adient.
Excepcionalment, es pot interposar recurs d'anul·lació davant de la Junta de Tributs de Catalunya, en el termini de 15 dies, exclusivament, en supòsits taxats.
Per part dels òrgans de direcció dels departaments, i de les entitats de dret públic vinculades a aquests o que en depenguin, competents per raó de la matèria quan les considerin greument danyoses i errònies o quan s'apliquin criteris diferents als utilitzats pels altres òrgans de la Junta, es pot interposar el recurs extraordinari per a la unificació de criteri.
La resolució ha de respectar la situació jurídica particular derivada de la resolució objecte de recurs, i unificar el criteri aplicable.
Les resolucions economicoadministratives s'han d'executar pel mateix òrgan que va dictar l' acte recorregut.
La interposició de qualsevol recurs contra la resolució de la Junta no pressuposa que no s'hagi d'executar la resolució, llevat dels supòsits de suspensió.
Les actuacions resultants de l'execució de la resolució de la reclamació economicoadministrativa han de ser notificades en el termini d'un mes.
Si la resolució de la Junta és totalment estimatòria i no cal dictar un nou acte administratiu, s'anul·laran tots els actes que tinguin origen en l'acte anul·lat i si s'escau, s'han de retornar les garanties o les quantitats indegudament ingressades juntament amb els corresponents interessos de demora.
Si la resolució de la Junta és parcialment estimatòria es conservaran els actes i tràmits no afectats per la causa d'anul·lació:
En el supòsit que s'hagi d'anul·lar la liquidació recorreguda i substituir-la per una altra, s'exigiran interessos de demora sobre la nova liquidació, des de la data que haguessin correspost a la liquidació anul·lada i fins a la data en què s'hagi dictat la nova liquidació (amb el límit del termini per a l'execució).
Si la resolució de la Junta és desestimatòria i, per tant confirmatòria de l'acte impugnat:
En ambdós casos es liquidaran interessos de demora per tot el període de suspensió.
Si es considera que les actuacions d'execució no són de conformitat amb la resolució es pot presentar recurs contra l'execució, en el termini d'un mes des de la seva notificació.
La regla general és que li correspon l'aportació de la prova dels fets al·legats al reclamant.
L'aportació, o proposició de la prova s'ha de fer en l'escrit d'al·legacions.
Tipus de proves: Documents públics o privats, proves pericials, declaracions de part que s'hauran de realitzar mitjançant acte notarial o davant el secretari del tribunal o funcionari en qui delegui.
Ara bé, el Tribunal pot acordar d'ofici l'obertura d'un període probatori amb vistes a què es pugin practicar quantes proves jutgi necessàries per a dictar la resolució i, si ho considera necessari, pot sol·licitar informe a l'òrgan que va dictar l'acte impugnat i a qualsevol altre òrgan administratiu.
En aquest cas, en donarà trasllat al reclamant en el termini de 10 dies hàbils.
La interposició de la reclamació no suspèn l'execució de l'acte impugnat (si l'acte impugnat és una liquidació, encara que es recorri, si no s'ingressa l'import corresponent, continuarà el procediment de recaptació per part de l'Administració).
La suspensió solament es produeix quan es sol·licita i és concedida.
La sol·licitud de suspensió s'ha de presentar davant de l'òrgan que ha dictat l'acte objecte de reclamació, en escrit independent al d'interposició de la reclamació.
La suspensió s'acorda, de forma automàtica, per part de l'òrgan que ha dictat l'acte recorregut i, de forma excepcional, per la Junta.
La suspensió produeix efectes des de la petició per la persona interessada, a excepció de que sigui inadmesa a tràmit, supòsit que implicarà que es consideri com no presentada.
a) Aval o fiança de caràcter solidari d'entitat de crèdit o societat de garantia recíproca o certificat d'assegurança de caució.
b) Dipòsit de diners o valors públics.
c) Fiança personal i solidària d'altres contribuents de reconeguda solvència (per imports inferiors a 1.500 €)
a) En el cas d'aval o fiança depositada en el recurs de reposició; en el document s'hagués assenyalat específicament com a durada, no sols el recurs de reposició sinó també el recurs economicoadministratiu.
b) En el cas de dipòsit de diners o valors públics: els interessos han d'abastar 1 mes si cobreix només el recurs de reposició més 6 mesos (si cobreix també la reclamació economicoadministrativa en el procediment abreujat) o 1 any (si cobreix també la reclamació economicoadministrativa en el procediment general).
En qualsevol cas s'ha d'acompanyar a l'escrit de petició, la documentació probatòria corresponent.
La suspensió acordada es perllongarà durant tot el procediment economicoadministratiu.
Si un cop finalitzada la reclamació economicoadministrativa, s'interposa recurs contenciós administratiu sol·licitant la suspensió de l'acte objecte del procés es mantindrà la suspensió fins que es produeixi el corresponent pronunciament judicial.
La persona interessada haurà d'informar a l'òrgan de gestió que s'ha sol·licitat la suspensió en seu judicial.
Les persones reclamants no necessiten representant per actuar en el procediment (poden actuar per ells mateixos), a excepció d'aquelles persones que estiguin mancades de capacitat d'obrar o de les persones jurídiques.
Ara bé, si s'actua mitjançant representant caldrà acreditar aquesta representació, mitjançant:
En qualsevol cas, es té per acreditada la representació voluntària quan aquesta hagués estat admesa per l'Administració en el procediment que ha donat lloc a l'acte impugnat.
En l'escrit d'interposició la persona reclamant haurà de sol·licitar que es tingui per interposada la reclamació economicoadministrativa i, s'haurà d'identificar:
Si escau, inclouran l es al·legacions i s'aportaran les proves que fonamentin la seva pretensió (procediment abreujat és obligatori).
L'escrit d'interposició de la reclamació economicoadministrativa s'ha d'adreçar a l'òrgan que hagi dictat l'acte recorregut qui, en el termini d'1 mes, ho remetrà al Tribunal competent amb l'expedient administratiu, i si ho considera convenient podrà afegir un informe.
En el cas de reclamacions relatives a retencions, ingressos a compte, repercussions, obligació d'expedir i lliurar factura o relacions entre substitut i contribuent, l'escrit d'interposició s'ha d'adreçar a la Junta de Tributs de Catalunya, la qual notificarà la interposició de la reclamació a la persona recorreguda per tal que comparegui.
Revisió de l'acte reclamat per l'òrgan que ha dictat l'acte administratiu dins del termini d'1 mes de remissió de l'expedient:
Si l'escrit d'interposició conté les al·legacions de la persona reclamant i, sempre i quan no s'hagués presentat prèviament recurs de reposició, l'òrgan administratiu que ha dictat l'acte reclamat podrà anul·lar-lo totalment o parcialment.
En aquest cas es remetrà al tribunal (Junta de Tributs de Catalunya) el nou acte dictat juntament amb l'escrit d'interposició.
El termini d'interposició de la reclamació economicoadministrativa és d' un mes a comptar:
El termini d'interposició de les reclamacions economicoadministratives és improrrogable.
Cal tenir present que el termini d'un mes es computarà a partir de l'endemà del dia que tingui lloc la notificació o la publicació de l'acte, o que es produeixin els efectes del silenci administratiu i finalitzarà en el dia equivalent del mes següent que sigui coincident amb el de la notificació o la publicació.
Si l'últim dia és inhàbil en el municipi en que resideix la persona reclamant o en el de Barcelona (seu de la Junta de Tributs de Catalunya) s'entén prorrogat al primer dia hàbil següent.
Si en el mes de venciment no hi ha cap dia equivalent a aquell en què comença el còmput, s'entén que expirà l'últim dia del mes.
El recurs de reposició previ a la via economicoadministrativa, es pot considerar desestimat als efectes d'interposar la reclamació economicoadministrativa, transcorregut el termini d'un mes comptador a partir de la data de la seva interposició.
Jurisprudència d'interès (font: cercador de jurisprudència CENDOJ, Consejo General del Poder Judicial):
Sentència Tribunal Suprem 418/2003, de 27 de gener de 2003
Sentència Tribunal Suprem 3694/2003, de 30 de maig de 2003
Sentència Tribunal Suprem 7674/2003 de 2 de desembre de 2003
Sentència Tribunal Suprem 2829/2004,, de 28 d'abril de 2004
Es pot interposar contra actes administratius ferms dictats per l'Administració Tributària de Catalunya i contra resolucions fermes dictades pel Tribunal Economicoadministratiu de la Generalitat de Catalunya (Junta de Tributs de Catalunya).
Circumstàncies que han de concórrer obligatòriament:
Òrgan competent per resoldre: Junta de Tributs de Catalunya (Ple, Sala o òrgan unipersonal per a declarar la inadmissibilitat).
Legitimació: El poden presentar les persones interessades o els òrgans de direcció dels departaments, i de les entitats de dret públic vinculades a aquests o que en depenguin, competents per raó de la matèria, respecte a les resolucions economicoadministratives i les actuacions de l'Administració Tributària que es vulguin recórrer.
Termini d'interposició: 3 mesos comptats des del coneixement dels documents o des de que hagi esdevingut ferma la sentència judicial.
Suspensió de l'acte impugnat: No procedeix en cap cas.
Recursos contra les resolucions dels recursos extraordinaris de revisió: Es pot interposar recurs contenciós administratiu davant del Tribunal Superior de Justícia de Catalunya, en un termini de dos mesos a comptar des de l'endemà de la seva recepció o qualsevol altre recurs que s'estimi adient.
No procedeix la interposició del recurs d'anul·lació contra les resolucions dels recursos extraordinaris de revisió.
Supòsits en què es pot plantejar: Quan la persona interessada està disconforme amb els actes dictats per l'òrgan gestor, en execució d'una resolució economicoadministrativa totalment o parcialment estimatòria de la Junta.
Termini d'interposició: 1 mes, comptat a partir del dia següent al de la notificació de l'acte que s'impugna.